**N’Golo Kanté** (s. 29. maaliskuuta 1991 Pariisi) on malilaisia sukujuuria omaava ranskalainen jalkapalloilija, joka edustaa Saudi-Arabian Valioliigassa pelaavaa Ittihadia. Oikeajalkainen Kanté on puolustava keskikenttäpelaaja. Jalkapallosivusto Transfermarkt arvosti hänet syyskuun 2018 listauksessaan pelipaikkansa arvokkaimmaksi pelaajaksi maailmassa. Hän on maailmanmestari vuodelta 2018.

Ura
---

### Seurajoukkueura

Kanté aloitti uransa vuonna 2011 Ligue 2:n US Boulognessa. Hän pelasi kaudella 2012–2013 Championnat Nationaliin pudonneessa seurassa yhteensä 38 ottelua tehden kolme maalia. Heinäkuussa 2013 Kanté siirtyi Ligue 2:n Stade Malherbe Caeniin. Seura nousi kaudeksi 2014-2015 korkeimmalle sarjatasolle Ligue 1:een. Kanté teki pääsarjadebyyttinsä seuraavassa kuussa Eviania vastaan onnistuen saman tien maalinteossa. Hän teki kaudella 2014-2015 37 pelaamassaan ottelussa kaksi maalia.

Heinäkuussa 2015 Kanté siirtyi Englannin valioliigan Leicester Cityyn. Hän teki debyyttinsä Valioliigassa seuraavassa kuussa Sunderlandia vastaan. Avausmaalinsa Kanté iski marraskuussa 2015 Watfordin verkkoon. Hän pelasi kauden aikana 37 ottelussa onnistuen maalinteossa kerran. Leicester voitti Valioliigan mestaruuden ja Kanté valittiin sarjan tähdistöjoukkueeseen.

Kesällä 2016 Kanté siirtyi Chelseaan 30 miljoonan punnan siirtohinnalla. Chelsean mestaruuden myötä hänestä tuli ensimmäinen kenttäpelaaja, joka voitti Valioliigan mestaruuden kahdella peräkkäisellä kaudella eri seuroissa. Kauden aikana pelaamissaan 35 valioliigaottelussa hän teki yhden maalin. Hänet valittiin sekä ammattijalkapalloilijoiden yhdistyksen PFA:n että toimittajien yhdistyksen FWA:n kauden pelaajaksi. Hänet valittiin myös Valioliigan tähdistökentälliseen. Hänet nimettiin lisäksi Valioliigan kauden pelaajaksi ja Ranskan vuoden jalkapalloilijaksi 2017. Kaudella 2017–2018 hän oli voittamassa FA-cupia, seuraavalla kaudella Eurooppa-liigaa ja kaudella 2020–2021 Mestarien liigaa. Hänet valittiin Mestarien liigan kauden joukkueeseen 2020–2021. Hän pelasi Chelseassa kausilla 2016–2023 kaikkiaan 190 valioliigaottelua, joissa hän teki 11 ja syötti 13 maalia. Mestarien liigan 31 ottelussa hän antoi kaksi maalisyöttöä. Eurooppa-liigassa hän pelasi kymmenen ottelua.

Kante siirtyi Saudi-Arabian Valioliigan Ittihadiin ilmaissiirrolla kesällä 2023.

### Maajoukkueura

Ranskassa syntynyt Kanté olisi voinut synnyinmaansa sijaan edustaa maajoukkuetasolla myös Malia, jossa hänellä on sukujuuria. Kanté sanoikin jossain vaiheessa haluavansa edustaa Malin jalkapallomaajoukkuetta, mutta hän teki debyyttinsä Ranskan jalkapallomaajoukkueessa maaliskuussa 2016 ystävyysottelussa Alankomaita vastaan. Avausmaali syntyi seuraavassa ottelussa Venäjän verkkoon. Hän kuului Ranskan hopeajoukkueeseen EM-kilpailuissa 2016. Hän pelasi kokonaisuudessaan Ranskan kaksi ensimmäistä ottelua sekä yhteensä 64 minuuttia kahdessa pudotuspeliottelussa.

Venäjän MM-kilpailuissa 2018 Kanté kuului maailmanmestaruuden voittaneen Ranskan avainpelaajiin. Hän pelasi täyden ajan kaikissa muissa peleissä paitsi loppuottelussa, jonka hän jätti kesken 55 minuutin kohdalla. Ranskalaislehti Le Parisienin mukaan hän kärsi loppuottelun aikana mahakatarrista. Hän pelasi Ranskan kaikki neljä ottelua vuodelle 2021 siirretyissä EM-kilpailuissa.

Kanté on pelannut kaikkiaan 53 A-maaottelua ja tehnyt kaksi maalia. Hän on pelannut maajoukkueessa viimeksi kesäkuussa 2022.

Saavutukset
-----------

**Seurajoukkuetasolla**

**Leicester**
* Englannin valioliiga: 2015–2016

**Chelsea**
* Englannin valioliiga: 2016–2017
* FA-cup: 2017–2018
* Mestarien liiga: 2020-2021
* Eurooppa-liiga: 2018–2019
* UEFA Super Cup: 2021
* Seurajoukkueiden MM: 2021

**Henkilökohtaiset saavutukset**

* PFA:n vuoden pelaaja: 2016–2017
* FWA:n vuoden pelaaja: 2016–2017
* Valioliigan kauden pelaaja: 2016–2017
* Ranskan vuoden jalkapalloilija: 2017
* Englannin valioliigan tähdistöjoukkue 2015–2016, 2016–2017

**Maajoukkueessa**

* MM-kulta 2018
* EM-hopea 2016

Lähteet
-------

1. ↑  N’Golo Kanté *chelseafc.com*. Viitattu 22.1.2022. (englanniksi)
2. 1 2 3 4 5 6 7 8 9 10
3. ↑
4. ↑  N’Golo Kante siirtyy Chelseaan – yllätysmestari Leicester tekee pelaajakaupassa mukavasti voittoa
5. ↑  Harva tunnistaa tähdet pimentävää mörköä, joka saattaa olla MM-kisojen arvokkain pelaaja – hiljainen sankari oli jo hylätä haaveet ammattilaisuudesta kärvistellessään yhdeksännellä sarjatasolla *yle.fi*.  14.7.2018. Viitattu 12.9.2018.
6. ↑  N’GOLO KANTÉ ON JOURNALISTIEN VUODEN PELAAJA *vaihtopenkki.com*.  8.5.2017. Viitattu 12.9.2018.
7. ↑  Kommentti: N’Golo Kante on Valioliigan kauden pelaajan tittelin ansainnut *faneille.com*.  24.4.2017. Viitattu 12.9.2018.
8. ↑  Kante honoured to win EA SPORTS Player of the Season *premierleague.com*.  21.5.2017. Viitattu 12.9.2018. (englanniksi)
9. ↑  UEFA Champions League Squad of the Season *uefa.com*.  31.5.2021. Viitattu 17.6.2022. (englanniksi)
10. 1 2  N’Golo Kanté National Football Teams -sivustolla (englanniksi)
11. ↑  Paljastus finaalin kulisseista: Ranskan MM-sankari pelasi loppuottelun vaikeasta sairaudesta huolimatta *urheiluraamattu.com*. Viitattu 12.9.2018.

Aiheesta muualla
----------------

* Kuvia tai muita tiedostoja aiheesta **N’Golo Kanté** Wikimedia Commonsissa

  

Ranskan joukkue – Jalkapallon EM-kilpailut 2016
1 Lloris |
2 Jallet |
3 Evra |
4 Rami |
5 Kanté |
6 Cabaye |
7 Griezmann |
8 Payet |
9 Giroud |
10 Gignac |
11 Martial |
12 Schneiderlin |
13 Mangala |
14 Matuidi |
15 Pogba |
16 Mandanda |
17 Digne |
18 Sissoko |
19 Sagna |
20 Coman |
21 Koscielny |
22 Umtiti |
23 Costil |
Valmentaja Deschamps


Ranskan joukkue – Jalkapallon MM-kilpailut 2018
1 Lloris |
2 Pavard |
3 Kimpembe |
4 Varane |
5 Umtiti |
6 Pogba |
7 Griezmann |
8 Lemar |
9 Giroud |
10 Mbappé |
11 Dembélé |
12 Tolisso |
13 Kanté |
14 Matuidi |
15 N’Zonzi |
16 Mandanda |
17 Rami |
18 Fekir |
19 Sidibé |
20 Thauvin |
21 Lucas |
22 Mendy |
23 Areola |
Valmentaja Deschamps


Ranskan joukkue – Jalkapallon EM-kilpailut 2020
1 Lloris |
2 Pavard |
3 Kimpembe |
4 Varane |
5 Lenglet |
6 Pogba |
7 Griezmann |
8 Lemar |
9 Giroud |
10 Mbappé |
11 Dembélé |
12 Tolisso |
13 Kanté |
14 Rabiot |
15 Zouma |
16 Mandanda |
17 Sissoko |
18 Digne |
19 Benzema |
20 Coman |
21 Lucas |
22 Ben Yedder |
23 Maignan |
24 Dubois |
25 Koundé |
26 Thuram |
Valmentaja Deschamps


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Norja
* Puola

 |
|  |
| Muut | 
* IdRef

 |

 |